text: Sønderjysk Landboforening: Store forhåbninger til Karen Hækkerup
  10 oktober 2014 kl. 18.53
  Karen Hækkerup har gjort et stort indtryk, da hun var fødevareminister, lyder det fra Sønderjysk Landboforening.
  Ifølge formanden for Sønderjysk Landboforening Christian Lund var det særligt på landboforeningens delegeret møde sidste år, at Karen Hækkerup gjorde indtryk.
  Ifølge LandbrugsAvisen kalder Christian Lund det en »nærmest enestående oplevelse« at høre den daværende fødevareministers indlæg om fødevareerhvervets muligheder for at skabe vækst og beskæftigelse.
  - Derfor ser jeg også frem til, at Karen Hækkerup som ny adm. direktør for Landbrug & Fødevarer vil blive en enestående brobygger mellem landbrug- og fødevareerhvervet og det øvrige samfund, siger formand Christian Lund i en pressemeddelelse.
  